วันศุกร์ที่ 9 ธันวาคม 2565
บิ๊กป้อม สั่งกวาดล้างบัญชีม้า เร่ง ดีอีเอส ทำกฎหมายตัดวงจรฉ้อโกงออนไลน์
บิ๊กป้อม สั่งกวาดล้างบัญชีม้า เร่ง ดีอีเอส ทำกฎหมายตัดวงจรฉ้อโกงออนไลน์
พลเอกประวิตรวงษ์สุวรรณรองนายกรัฐมนตรีสั่งการให้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)จัดประชุมการแก้ไขปัญหาฉ้อโกงออนไลน์ในวันนี้9ธ.ค. 65โดยมีผู้เข้าร่วมประชุมได้แก่ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมพลตำรวจเอกดำรงค์ศักดิ์กิตติประภัสร์ ผู้บัญชาการตำรวจแห่งชาติ ผู้แทนธนาคารแห่งประเทศไทยผู้แทนสำนักงานป้องกันและปราบปรามการฟอกเงินผู้แทนสำนักงานคณะกรรมการกำกับหลักทรัพย์และตลาดหลักทรัพย์ผู้แทนสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติผู้แทนกรมสอบสวนคดีพิเศษผู้แทนสมาคมธนาคารไทยรวมทั้งผู้แทนกระทรวงการคลัง
ที่ประชุมได้สรุปผลของการปฎิบัติงานและสถิติการดำเนินคดีทางอาชญากรรมออนไลน์ที่สำคัญในปี2565ถึงเดือนพฤศจิกายนนี้ประกอบด้วย
1.การปิดกั้นข้อความSMS/โทรหลอกลวงจำนวน94,043หมายเลขและดำเนินคดีแก๊งค์Call center 46คดีจับกุมผู้ต้องหาตามหมายจับจำนวน60ราย
2.การอายัดบัญชีม้าจำนวน47,245บัญชีและปิดกลุ่มโซเชี่ยลมีเดียซื้อขายบัญชีม้าจำนวน8กลุ่ม
3.การดำเนินคดีหลอกลวงลงทุน-ระดมทุนออนไลน์และหลอกลวงทางการเงินจำนวน562คดีจับกุมผู้ต้องหาจำนวน578ราย
4.การปราบพนันออนไลน์โดยดำเนินคดี287คดีมีผู้ต้องหาจำนวน430รายและปิดกั้นเว็บไซต์พนันจำนวน1,691เว็บไซต์
5.การดำเนินคดีหลอกลวงซื้อขายสินค้าบริการออนไลน์จำนวน246คดีและจับกุมผู้ต้องหาจำนวน253ราย
ในวันนี้ที่ประชุมได้มีพิจารณากรณีที่ลูกค้าที่ใช้บริการShopeePay Walletสูญเงินจากบัญชีโดยที่ลูกค้าไม่ได้เป็นผู้ทำรายการซึ่งตำรวจไซเบอร์อยู่ระหว่างการสืบสวนหาข้อเท็จจริงอย่างไรก็ตามฝากเตือนให้ประชาชนระวังการได้รับSMSหรือข้อความต่างๆซึงอาจทำให้หลงเชื่อว่ามาจากผู้ให้บริการนั้นๆผ่านทางโทรศัพท์มือถือเช่นอาจหลอกโดยการแจ้งว่าaccountมีปัญหาหรือบัญชีถูกระงับมีการโอนเงินแปลกๆพร้อมกับมีการส่งลิงก์ให้กดเพื่อทำการแก้ปัญหาตามที่อ้างและพบว่าคนร้ายอาจติดต่อลูกค้าให้เพิ่มเพื่อนทางLineโดยใช้โลโก้ของบริการนั้นๆและขอรหัสผ่านรหัสบัญชีทั้งนี้ผู้ใช้งานควรพิจารณาการติดต่อต่างๆจะต้องติดต่อผ่านทางแอปของการบริการนั้นๆ เท่านั้นไม่ควรติดต่อผ่านช่องทางอื่น
และที่ประชุมได้ติดตามความก้าวหน้าตามแนวทางมาตรการเร่งด่วนแก้ไขปัญหาการฉ้อโกงทางออนไลน์โดยมีผลการดำเนินงานที่สำคัญมีเป้าหมายแล้วเสร็จใน30วันได้แก่
1.กระทรวงดิจิทัลฯจัดทำร่างพ.ร.ก.มาตรการป้องกันและปราบปรามการหลอกลวงทางออนไลน์พ.ศ. ....ขณะนี้อยู่ระหว่างนำเสนอเรื่องต่อคณะรัฐมนตรีเพื่อพิจารณาโดยมีบทลงโทษการซื้อขายบัญชีม้า(หรือบัญชีธนาคารที่คนร้ายซื้อมาเพื่อใช้รับโอนเงินของเหยื่อ)การโฆษณาซื้อขายบัญชีม้าการทำให้ธนาคารสามารถแลกเปลี่ยนข้อมูลระหว่างกันสำหรับของพฤติกรรมที่ต้องสงสัยและสามารถระงับพฤติกรรมดังกล่าวได้เพื่อป้องกันความเสียหายแก่ประชาชนตัดวงจรอาชญากรรมฉ้อโกงออนไลน์ก่อนกระทบในวงกว้างซึ่งในการจัดทำพ.ร.ก.ได้ดำเนินการร่วมกับทุกหน่วยงานปปง.สตช.ธปท.สมาคมธนาคารไทย กสทช.
2.กระทรวงดิจิทัลฯร่วมกับธนาคารกรุงไทยยกระดับการแจ้งเตือนภัยออนไลน์ผ่านแอพลิเคชั่นเป๋าตังโดยกระทรวงดิจิทัลได้ลงนามความร่วมกับกับธนาคารกรุงไทยจำกัด(มหาชน)เมื่อวันที่8ธ.ค. 65ประชาชนสามารถรับทราบรูปแบบการฉ้อโกงทางออนไลน์ในรูปแบบต่างๆเพื่อไม่ตกเป็นเหยื่อของมิจฉาชีพผ่านแอปเป๋าตังซึ่งมีผู้ใช้งานกว่า40ล้านคนทั่วประเทศ
3.ธนาคารแห่งประเทศไทย ออกแนวนโยบายเพิ่มเติมกำหนดให้ธนาคารมีการตรวจสอบชื่อเจ้าของเบอร์โทรศัพท์และชื่อบัญชีเงินฝากให้ตรงกันรวมทั้งให้mobile bankingใช้งานได้1หมายเลขโทรศัพท์ต่อ1อุปกรณ์
4.สมาคมธนาคารไทยป้องกันการหลอกโอนเงินผ่านRemote Control Applicationของคนร้ายและมีการแจ้งเตือนลูกค้าผ่านmobile bankingอย่างต่อเนื่อง
5.ปปง.จัดการแก้ไขปัญหาการรับจ้างเปิดบัญชีม้าโดยแจ้งข้อมูลบัญชีม้าผ่านระบบให้ธนาคารจัดการในกรณีที่เป็นบัญชีผิดกฎหมายและคาดว่าจะปิดบัญชีม้าได้7,000 - 10,000บัญชีใน1เดือน
6.สำนักงานกสทช.ดำเนินการจัดการผู้ครอบครองซิมโทรศัพท์จำนวนมากและไม่ลงทะเบียนยืนยันตัวตนตามระบบหากไม่มายืนยันให้ถูกต้องจะถูกระงับการให้บริการเพื่อป้องกันการนำSIMไปใช้ทำผิดกฎหมาย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลฯกล่าวว่า“ปัญหาอาชญากรรมออนไลน์ส่งผลกระทบต่อชีวิตและทรัพย์สินของประชาชนเป็นจำนวนมากต้องขอขอบคุณความร่วมมือจากหน่วยงานที่เกี่ยวข้องไม่ว่าจะเป็นธนาคารแห่งประเทศไทยสมาคมธนาคารไทยสำนักงานปปง.ในการสร้างความเชื่อมั่นให้กับระบบE-Banking / Mobile Bankingการป้องกันการโอนเงินผ่านRemote control Applicationที่คนร้ายใช้และสำนักงานกสทช.เร่งจัดการกับผู้ถือครองSimจำนวนมากและยังไม่ลงทะเบียนให้ถูกต้องตามกฎหมายและสำนักงานตำรวจแห่งชาติที่ดำเนินคดีต่อผู้ทำความผิด”
บิ๊กป้อมย้ำ“รัฐบาลให้ความสำคัญและเร่งรัดการดำเนินการในทุกด้านเพื่อปกป้องประชาชนจากมิจฉาชีพและความเสียหายที่อาจเกิดขึ้นไม่ว่าจะเป็นการแก้ไขกฎหมายการสร้างความตระหนักรู้การปราบปรามผู้กระทำความผิดเพื่อเพิ่มประสิทธิภาพการแก้ไขปัญหาให้กับประชาชนโดยวันนี้ได้กำหนดเป้าหมายดำเนินการให้เห็นผลใน30วัน”
______________